Galitši rajoon
Galitši rajoon (vene keeles Галичский район) on 2. järgu haldusüksus (munitsipaalrajoon) Venemaal Kostroma oblastis, asudes oblasti lääneosas. Rajooni keskus on Galitši linn (ei kuulu rajooni koosseisu). Rajoon piirneb kirdes Tšuhloma rajooniga, idas Antropovo rajooniga, lõunas Ostrovskoje rajooniga, edelas Sudislavli rajooniga, läänes Sussanino rajooniga ja loodes Bui rajooniga. Rajooni pindala on 2870 km². Elanike arv oli 2012. aastal 8425, 2008. aastal 10 415 ja 2002. aastal 11 503. Galitši rajoonis on 299 asulat, mis kuuluvad viie külaasunduse koosseisu. Rajooni tähtsamad jõed on Šatša, Nolja, Veksa ja Tjobsa jõgi.